**דף הנחיות לכותבים**

"**הגות – מחקרים בהגות החינוך היהודי**" הוא כתב עת אקדמי היוצא על ידי המכללה האקדמית הרצוג מיסודן של מכללת הרצוג ומכללת ליפשיץ.

אנו מבקשים להגיש את כתבי היד לפי ההנחיות שלהלן:

1. ***הדפסה והגשה***

1. יש להגיש את כתבי היד של המאמרים בדוא"ל, לכתובת: [hagut@herzog.ac.il](mailto:hagut@herzog.ac.il), מוקלד בתוכנת word.

2. גוף המאמר, וכן ההערות, נספחים וכיו"ב, יוקלדו ברווח כפול בין השורות.

***ב. תקצירים***

למאמר יש לצרף תקצירים בעברית ובאנגלית בהיקף של כ-250 מילים, כולל שם הכותב ושם המאמר גם בעברית ובאנגלית.

***ג. כותרות***

הכותרות וכותרות המשנה יופיעו בכתב היד בהדגשה.

***ד. כתיב חסר-ניקוד***

אנא הקפידו על כללי הכתיב חסר הניקוד לפי החלטות האקדמיה ללשון העברית. תוך גמישות המתבקשת מרהיטות הקריאה. מומלץ להיעזר בכללים שפורסמו ב"לשוננו לעם", חוברת מיוחדת, התשס"ב.

1. ***ראשי תיבות*** יש למעט משימוש בראשי תיבות ובקיצורים, להוציא המקובלים ביותר (לפנה"ס, לסה"נ).
2. ***מובאות (ציטטות)***
3. מובאות תצוטטנה כצורתן במקור. מובאה קצרה תבוא בגוף המאמר בין גרשיים ("אל הארץ המובטחת"). מובאה ארוכה לא תצויין בגרשיים, אלא תודפס כפסיקה נפרדת, ששורותיה תוזחנה פנימה.
4. הערה או תוספת של המחבר בתוך מובאה תוקף בסוגריים מרובעים; פסיחה תצויין בשלוש נקודות. אין להקיף את שלוש הנקודות בסוגריים אלא אם הן מציינות ליקוי במקור.
5. מובאה בתוך מובאה תסומן בין גרשים יחידים (לדעת טור סיני "אין בהופעת הצירוף 'עזי וזמרת יה' משום עדות …").
6. במובאות יבוא סימן הפיסוק לאחר סימן הציטוט. סימן שאלה או סימן קריאה השייכים לציטוט יבואו לפני סימן הציטוט (הגרשיים), ולאחרי סימן הציטוט יבוא סימן הפיסוק של המשפט כולו - פסיק, נקודה או סימן אחר, לפי העניין.
7. במשפט עצמאי הנתון בין סוגריים תבוא הנקודה המציינת את סופו לפני הסוגר.
8. ***מראי מקום***

מראי מקום **למקרא**: בראשית ל ג; וכדומה. **למשנה**: סנהדרין פ"ג מ"ו; **לתוספתא**: ברכות פ"א ה"ג, מהדורת ליברמן עמ' 2 (לאחר הפעם הראשונה אין צורך לציין "מהדורת" וכו'). **לתלמודים**: בבלי, בבא מציעא כג ע"ב; ירושלמי, תעניות פ"א ה"ו, סד ע"ג. בראשית רבה לג ה, מהדורת תיאודור ואלבק עמ' 309 (או דפוס וילנא וכו').

1. ***הערות שוליים***
2. מספרי ההערות ירשמו בגוף המאמר בסיפרה עילית לאחר סימן הפיסוק (למשל: בספר במדבר.[[1]](#footnote-1)), אך כאשר סימן הפיסוק הוא קו מפריד, יבוא מספר ההערה לפניו.
3. מספרי ההערות יהיו רצופים לאורך המאמר כולו. יש להימנע ממספרי ביניים (7א, 7\*).
4. ***ציונים ביבליוגרפיים***

המחבר יקפיד להביא את כל הפרטים הביבליוגרפיים המקובלים. להלן דוגמאות לדרך הרישום הביבליוגרפי.

1. ספרים:

לואיס ס' פויר, זיינשטיין ובני דורו, תל אביב תשל"ט, עמ' 94.

אבל: אביהו זכאי (עורך), אירופה והעולם החדש, אקדמון תשנ"ד.

אין לציין בעברית ספרים ומאמרים בכתב מוטה (italics).

ובלועזית:

Benno Muller-Hill, Tadliche Wissenschaft, Hamburg 1984, p.60 n. 10

Eli Barnavi & Moshe Zuckermann (eds), For Liberty and Equality - Historians in the French Revolurion, Jerusalem 1989.

שמות המחברים יינתנו בצורה מלאה ולא בקיצורים. שמות ספרים וכתבי עת יבואו בכתב מוטה (italics).

1. מאמרים בכתבי עת ובקצים:

איתמר זינגר, "כלכלת המקדש החתי", דת וכלכלה, בעריכת מנחם בן-ששון, ירושלים תשנ"ה, עמ' 103 הע' 2.

עמנואל ורדי, "פוליטיקה ועסקים בג'נובה של שלהי המאה הארבע עשרה", היסטוריה 2 (תשנ"ח), עמ' 33 - 51.

ובלועזית:

Daniel Sperber & Ranon Katzoff, "On the Office of the Defensor in Palestaine And Egypt During the Third Century CE", Saul Lieberman Memorial Volume, ed. Shamma Friedman, New York & Jerusalem 1993, pp. 5\* - 7\*.

Naftali Lewis, "Two Greek Documents from Provincial Arabia", Classical Studies 3 (1978),

pp . 100-14.

1. ערכים אנציקלופדיים:

זאב בכלר, ניוטון, איזק, האנציקלופדיה העברית, כה, טור 100.

Shmuel Biabloblocki, "Aberglaube" ; Encyclopaedia Judaica, I, Berlin 1927, p.229-240.

1. בהזכרה חוזרת תוכפת יצוינו החיבורים בדרך זו:

ורדי, שם, עמ' 36 זכאי, שם, עמ' 77.

בהזכרה חוזרת שאיננה תוכפת יוזכרו החיבורים בדרך זו:

ורדי (לעיל, הע' 44), עמ' 195; זכאי (לעיל, הע' 5), עמ' 230.

חיבורים לועזיים הנזכרים בשנייה יובאו גם הם **בצורה עברית** **לפי שם המחבר**, כגון

ביאלובלוצקי, שם עמ' 13; לואיס (לעיל, הע' 13), עמ' 314.

1. כאשר אין שם של מחבר או שלמחבר יש מספר פרסומים (ספר או מאמר), והם נזכרים באותה הערה, יש ליצור קיצור לפרסום, ולציין בעברית לאחר השם הלועזי המלא, כגון זה:

(להלן: הקונגרס התשיעי), או: (להלן: פישר, אירופה); ולציין בהמשך בעברית על פי הקיצור, ולציין שוב: (לעיל, הע' 3).

1. שמות כתבי עת: יש לפתוח את קיצוריהם.
2. כאשר מציינים ציון ביבליוגרפי לספר ולמקום הופעתו (שם עיר) יש לעשות זאת בשפה המופיעה בשער ולא בצורות אנגליות - כגון: Genova ולא Roma, Genua ולאMunichen ,Rome ולא Munich .

***יא. עריכה לשונית והגהות***

עריכה לשונית והתקנה לדפוס ייעשו על ידי המערכת; קובץ ההגהה יימסר לכותבים, וההגהה הסופית היא באחריותם. אין המערכת מחזירה כתבי יד שלא נתקבלו לדפוס.

1. [↑](#footnote-ref-1)